ועדת הכספים, כנסת 17, פרוטוקול מספר 6, 2006-05-17 09:00

רוחמה אברהם-בלילא: בוקר טוב לכולם.

רוחמה אברהם-בלילא: התכנסנו כאן הבוקר כדי לבחור יושב ראש ועדה זמני לוועדת הכספים.

רוחמה אברהם-בלילא: אעשה זאת בצורה פורמלית.

רוחמה אברהם-בלילא: בהתאם להוראות סעיף 10 לתקנון הכנסת, ממליצה ועדת הכנסת בפני ועדת הכספים לבחור בחבר הכנסת יעקב ליצמן לכהן כיושב ראש זמני של הוועדה, עד לבחירתו של יושב ראש קבוע.

רוחמה אברהם-בלילא: הצבעה

רוחמה אברהם-בלילא: ההצעה נתקבלה.

רוחמה אברהם-בלילא: מכיוון שקבענו אתמול יושבי ראש נוספים, אאפשר לחברים נוספים לברך את אדוני היושב ראש הזמני, בהנחה שמבחינתנו הייתי רוצה לראות אותך אפילו היושב ראש הקבוע של הישיבה הזאת.

רוחמה אברהם-בלילא: כמה מילים על הוועדה עצמה: אני מרגישה שהגעתי לבית שלי – ביליתי פה שעות ארוכות וימים ארוכים כאשר על הפרק היו סוגיות כלכליות חשובות מאוד, כאשר היינו צריכים להעביר בשעתו בכנסת ה-16 את כל נושא התוכנית הכלכלית.

רוחמה אברהם-בלילא: בסופו של דבר, כשאנחנו מסתכלים על זה היום במונחים כלכליים, אפשר לומר שגם הצמיחה היתה קשורה לחלק מאותו תהליך מורכב מאוד שעברנו בשעתו.

רוחמה אברהם-בלילא: אין ספק ועדת הכספים היא ועדה יוקרתית מאוד בכנסת.

רוחמה אברהם-בלילא: זו הוועדה הביצועית של הכנסת, הלכה למעשה.

רוחמה אברהם-בלילא: אני מאחלת לחברים החדשים והוותיקים - ביניהם ג'ומס, שלא נפרד מהכסא הזה כאן.

רוחמה אברהם-בלילא: השכלתי ולמדתי ממך רבות בתקופה שבה יצא לי לשהות במחיצת ועדת הכספים.

רוחמה אברהם-בלילא: אני מאחלת לחברים כאן עבודה פוריה ושיתוף פעולה.

רוחמה אברהם-בלילא: על סדר היום בוועדת הכנסת היום נעלה לפיצול את חוק ההסדרים ואת תקציב המדינה.

רוחמה אברהם-בלילא: אני מאמינה שתתחילו לשבת על המדוכה בימים הקרובים, כדי שסוף-סוף יהיה תקציב למדינת ישראל.

רוחמה אברהם-בלילא: אנחנו ששה חודשים בלי תקציב, ואין ספק שיש לכך השלכות רוחב ואורך חשובות מאוד.

רוחמה אברהם-בלילא: מבין החברים, מי שרוצה לברך או לומר משהו, בבקשה.

יעקב ליצמן: ברשותך, לא צריך.

יעקב ליצמן: אני חושב שזה באמת זמני.

רוחמה אברהם-בלילא: תודה ויום טוב, הישיבה נעולה.